Meintjes kon weens ander verpligtinge nie die geleentheid bywoon nie, maar het ’n boodskap gestuur waarin hy die UV groot lof toegeswaai het.
Meintjes is vereer vir sy blink loopbaan by Mediclinic waarin hy hom onderskei het voordat hy in Augustus vanjaar afgetree het.
Hy was aanvanklik die bestuurder van die Sandton Mediclinic in Johannesburg voordat hy aangestel is as die hoof van die mensehulpbronneafdeling van Mediclinic.
Volgens die oorkonde is hy in Januarie 2006 na Dubai gesekondeer waar hy uitvoerende hoof van Emirates Healthcare was, die maatskappy wat Mediclinic se aktiwiteite in die Verenigde Arabiese Emirate bedryf.
Moloi het skryf-opleidingsessies vir die UV in Bloemfontein en Qwaqwa gefasiliteer, en was die mede-skrywer van ’n reeks stories deur studente as deel van ’n inisiatief van die UV vir kreatiewe narratiewe deur Afrikane.
Die kanselier van die Universiteit van die Vrystaat, dr. Khotso Mokhele (links), wens hier vir prof. Dave Lubbe, navorsingsgenoot en professor aan die Skool vir Rekeningkunde aan die UV, geluk met die hoofbestuur-prys wat hy ontvang het. Foto: Marietjie Gericke
Lank gelede land ek in die middel van die winter in Kiruna, die mees noordelike stad in Swede. Dis sowat 150 km noord van die Noordpoolsirkel en die vlieënier kondig saaklik aan dat die temperatuur buite -30 ºC is. Ek weet nie of ’n donsbaadjie in die koue kan smelt nie, maar dis wat met myne gebeur nadat die lugwaardin die vliegtuigdeur oopmaak. Dis soos die oorblufte losskakel van Rawsonville se 2de span wat hom skielik in ’n ysreën in ’n toets teen die All Blacks in Dunedin se House of Pain bevind. “Druk asseblief nog ’n drie mnr. Lomu. Moenie dat ek in jou pad staan nie,” sê my baadjie.
’n Baie groot Sweed groet ons in die klein aankomslokaal. Verbeel jou hy lyk soos Björn Lothbrok, oudste seun van Ragnar, die legendariese leier van die Vikings in die 9de eeu. Blou oë. Blonde hare. Bokbaard. Sewe voet lank. Met ’n moewiese mes aan sy sy. Björn is ons gids wat ons op sneeufietse na ’n wilderniskamp moet begelei.
“Hier sal julle doodgaan in daardie klere. In Swede is daar nie slegte weer nie. Net slegte klere,” sê Björn en lag uit sy maag. Genadiglik word ons toe met die regte klere toegerus sodat ons kan bly lewe.
Kiruna is die plek waar daar al meer as ’n eeu ystererts ontgin word en waarvan die staal gebruik word om Volvo’s te maak. Volvo se kenteken is juis die antieke chemiese simbool vir staal. Maar die myn is só diep dat hy die stad self ondermyn. Nou word Kiruna gebou vir gebou 3 km ooswaarts verskuif. Dis ’n projek wat vier jaar gelede begin het en tot 2100 gaan duur. Swede, die plek en die mense, staan nie terug vir uitdagings nie. Hulle kyk ver in die toekoms.
Die XC60 is ’n middelslag-sportnutsvoertuig en is nie net Volvo se topverkoper nie, maar is vanjaar aangewys as die Wêreldmotor van die Jaar.
Die XC40 is ’n nuwe kleiner, aweregse sportnutsvoertuig wat die koppe laat draai. Dit gaan ’n treffer in die Volvo-stal wees.
Wat die Volvo’s van sy mededingers onderskei, is nie net dinge soos die snoep brandstofverbruik of die sagte rit nie, maar die gevoel dat dié motors werklik die toekoms betree het. Die Skandinawiese ontwerp binne en buite is luuks, modern en sag op die oog, maar dit is veral die tegnologie wat onder die staalvel ingespan word wat die grootste indruk maak.
Hy’ t self die volgafstand gehou, versnel en gerem wanneer hy moet. As hy agterkom jy dwaal bietjie links of regs in jou baan, gee die stuurwiel jou ’n drukkie in die regte rigting. En in ’n noodgeval gaan die motor groot skade vermy of jou lewe red deur vir jou te rem.
Meer as ’n duisend jaar gelede het Ragnar, sy seuns, sy vrou, Lagertha, en hulle krygers die Britte, die Franse en die res van die wêreld aan die hol gehad – dis weer sulke tyd.